b'\n_START_ARTICLE_\nPohjolan Design-Talo\n_START_PARAGRAPH_\nPohjolan Design-Talo Oy on vuonna 1989 perustettu muuttovalmiita omakotitaloja suunnitteleva ja valmistava yritys. Vuoden 2011/2012 RTS Oy:n Omakotirakentaja-tutkimuksen mukaan Design-Talo on noussut suurimmaksi pientalovalmistajaksi 13\xc2\xa0% osuudella myynnin arvosta Kastellin edelle ja Suomen ostetuimmaksi muuttovalmiskodiksi vuonna 2011. Design-Talo oli m\xc3\xa4\xc3\xa4r\xc3\xa4llisesti laskettuna Suomen kuudenneksi suurin talopakettien toimittaja vuonna 2007. Yritys on Pientaloteollisuus PTT ry:n j\xc3\xa4sen ja se on panostanut voimakkaasti mm. muuttovalmiiseen tuotantoon sek\xc3\xa4 energiatehokkuuteen ja koko mallisto on saatavissa my\xc3\xb6s passiivitasoisena. Sijoitusyhti\xc3\xb6 CapMan tuli vuoden 2011 alussa yhti\xc3\xb6n p\xc3\xa4\xc3\xa4omistajaksi.'